
Πέμπτη, 01 Οκτωβρίου 2026

ΔΕΛΤΙΟ ΤΥΠΟΥ

Συνέχεια ενημέρωσης αναφορικά με τον εντοπισμό 30 αλλοδαπών στους Καλούς Λιμένες – Συνέχεια ενημέρωσης αναφορικά με τον εντοπισμό 25 και 35 αλλοδαπών στους Καλούς Λιμένες – Απαγόρευση απόπλου Ε/Π-Τ/Ρ σκάφους στην Ύδρα – Σύλληψη αλλοδαπών στην Πάτρα 

	
Συνέχεια ενημέρωσης:
Αναφορικά με τον εντοπισμό 30 αλλοδαπών στην παραλία «ΤΡΑΧΟΥΛΑ» των Καλών Λιμένων, τις απογευματινές ώρες την 29.09.2026, συνελήφθη ένας 16χρονος αλλοδαπός (υπήκοος Νότιου Σουδάν) εξ’ αυτών, για παράβαση του άρθρου 83 του Ν. 3386/2005 («Παράνομη είσοδος στη χώρα»), του άρθρου 25 του Ν. 5038/23 («Διευκόλυνση») και του άρθρου 306 του Π.Κ. («Έκθεση»), καθώς αναγνωρίστηκε από τους υπόλοιπους αλλοδαπούς επιβαίνοντες της λέμβου ως ο διακινητής τους. Σύμφωνα με τους αλλοδαπούς εκκίνησαν τις πρώτες πρωινές ώρες της 28.09.2026 από την περιοχή Τομπρούκ της Λιβύης, καταβάλλοντας έκαστος χρηματικό ποσό περίπου 14.000 δηναρίων Λιβύης, για τη μεταφορά του στην Ελλάδα. Προανάκριση διενεργείται από το Κεντρικό Λιμεναρχείο Ηρακλείου.
*****


Συνέχεια ενημέρωσης:
Αναφορικά με τον εντοπισμό 25 αλλοδαπών στην παραλία «ΠΕΤΡΑΚΗΣ» των Καλών Λιμένων, τις πρωινές ώρες χθες, συνελήφθη ένας 16χρονος αλλοδαπός (υπήκοος Νότιου Σουδάν) εξ’ αυτών, για παράβαση του άρθρου 83 του Ν. 3386/2005 («Παράνομη είσοδος στη χώρα»), του άρθρου 25 του Ν. 5038/23 («Διευκόλυνση») και του άρθρου 306 του Π.Κ. («Έκθεση»), καθώς αναγνωρίστηκε από τους υπόλοιπους αλλοδαπούς επιβαίνοντες της λέμβου ως ο διακινητής τους. Σύμφωνα με τους αλλοδαπούς εκκίνησαν τα ξημερώματα της 28.09.2026 από την περιοχή Τομπρούκ της Λιβύης, καταβάλλοντας έκαστος χρηματικά ποσά μεταξύ 6.000 και 14.000 δηναρίων Λιβύης, για τη μεταφορά του στην Ελλάδα. Προανάκριση διενεργείται από το Κεντρικό Λιμεναρχείο Ηρακλείου.

*****


Συνέχεια ενημέρωσης:
Αναφορικά με τον εντοπισμό 35 αλλοδαπών στην παραλία «ΣΑΛΑΜΙΑΣ» των Καλών Λιμένων, τις απογευματινές ώρες χθες, συνελήφθη ένας 16χρονος αλλοδαπός (υπήκοος Νότιου Σουδάν) εξ’ αυτών, για παράβαση του άρθρου 83 του Ν. 3386/2005 («Παράνομη είσοδος στη χώρα»), του άρθρου 25 του Ν. 5038/23 («Διευκόλυνση») και του άρθρου 306 του Π.Κ. («Έκθεση»), καθώς αναγνωρίστηκε από τους υπόλοιπους αλλοδαπούς επιβαίνοντες της λέμβου ως ο διακινητής τους. Σύμφωνα με τους αλλοδαπούς εκκίνησαν τα ξημερώματα της 28.09.2026 από την περιοχή Τομπρούκ της Λιβύης, καταβάλλοντας έκαστος χρηματικά ποσά μεταξύ 3.000 δολαρίων ΗΠΑ και 20.000 δηναρίων Λιβύης, για τη μεταφορά του στην Ελλάδα. Προανάκριση διενεργείται από το Κεντρικό Λιμεναρχείο Ηρακλείου.

*****

Τις πρωινές ώρες χθες, ενημερώθηκε η Λιμενική Αρχή της Ύδρας από το Ενιαίο Κέντρο Συντονισμού Έρευνας και Διάσωσης (Ε.Κ.Σ.Ε.Δ.) του Αρχηγείου Λ.Σ.- ΕΛ.ΑΚΤ., ότι ένα επαγγελματικό-τουριστικό (Ε/Π-Τ/Ρ) σκάφος με δέκα αλλοδαπούς (υπηκόους Βελγίου) επιβαίνοντες, βρισκόταν σε δυσχερή θέση λόγω αδυναμίας απάρσεως της άγκυράς του, στη θαλάσσια περιοχή βόρεια-βορειοανατολικά της Ύδρας. Στο σημείο μετέβη το φορτηγό (Φ/Γ) πλοίο «ΠΡΩΤΟΠΟΡΟΣ» Ν.Π.11634 με επιβαίνοντα στέλεχος Λ.Σ.-ΕΛ.ΑΚΤ. , το οποίο εντόπισε το Ε/Π-Τ/Ρ με τους επιβαίνοντές του καλά στην υγεία τους. Στη συνέχεια, το επαγγελματικό-τουριστικό κατέπλευσε με ιδία μέσα και συνοδεία του Φ/Γ στο λιμάνι της Ύδρας, όπου προσέδεσε με ασφάλεια. Από το Λιμεναρχείο Ύδρας αρχικά απαγορεύτηκε ο απόπλους του Ε/Π-Τ/Ρ, ενώ κατόπιν προσκόμισης βεβαιωτικού διατήρησης κλάσης από τον παρακολουθούντα νηογνώμονα, έγινε άρση της απαγόρευσης. Από το συμβάν δεν υπήρξε τραυματισμός και δεν παρατηρήθηκε θαλάσσια ρύπανση.

*****

Τις μεσημβρινές ώρες χθες, συνελήφθησαν από στελέχη του Γραφείου Ασφάλειας της Λιμενικής Αρχής της Πάτρας ένας 21χρονος αλλοδαπός (υπήκοος Τυνησίας) και ένας 50χρονος αλλοδαπός (υπήκοος Παλαιστίνης) για παράβαση του άρθρου 24 παρ. 6 του Ν.5038/2023 («Κώδικας Μετανάστευσης») και του άρθρου 83 παρ. 1 του Ν.3386/05 («Παράνομη είσοδος-έξοδος από τη χώρα»), όπως αντικαταστάθηκε και ισχύει.
 Ειδικότερα, σε έλεγχο που διενεργήθηκε στον επιβατικό σταθμό νότιου λιμένα Πατρών κατά τη διαδικασία φόρτωσης ενός επιβατηγού- οχηματαγωγού (Ε/Γ-Ο/Γ) πλοίου με προορισμό το εξωτερικό, οι ανωτέρω κατείχαν και επέδειξαν πλαστά ταξιδιωτικά έγγραφα, με σκοπό να μεταβούν παράνομα στο εξωτερικό. Από το Κεντρικό Λιμεναρχείο Πάτρας που διενεργεί την προανάκριση, κατασχέθηκαν τα ανωτέρω έγγραφα και πρόκειται να αποσταλούν στη Διεύθυνση Εγκληματολογικών Ερευνών (Δ.Ε.Ε.) για περαιτέρω εξέταση.

Ακτή Βασιλειάδη Πύλη Ε1-Ε2, 185 10 Πειραιάς, τηλ.: 213137-1714, fax: 210-4191590
website: www.hcg.gr , e-mail: mme@yna.gov.gr
1001823
image2.png




image1.png




